
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ορισμός μελών Δ.Σ. του Ο.Α.Δ.Υ.Κ. 1 

για χορήγηση παροχών ασθένειας σε είδος από το ΙΚΑ στα πλαί¬ 
σια εφαρμογής της Ελληνο - φιλανδικής σύμβασης κοινωνικής 

Έγκριση μεταστέγασης του Δημοτικού Ωδείου Καβάλας. 8 

Έγκριση της αριθμ. 1322/4/91/11.6.91 απόφασης της Λιμενι¬ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 53598 (1) 

Ορισμός μελών Δ.Σ. του Ο.Α.Δ.Υ.Κ. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά'Οργανα». 


β) Του Π.Δ. 383/79 «περί συστάσεως Οργανισμού Αναπτύξεως Δυ¬ 
τικής Κρήτης όπως τροποποιήθηκε με τα Π.Δ. 74/80, 316/84 και 
158/91. 

γ) Του Π.Δ. 545/88 «Οργανισμός ΥΠΕΘΟ». 

2. Την αριθμ. 6890/22.1.91 απόφαση διορισμού μελών του Δ.Σ. 
του ΟΑΔΥΚ. 


3. Τις σχετικές προτάσεις των αρμοδίων φορέων. 

4. Την αριθ. Υ 1073/10.5.90 απόφαση καθορισμού αρμοδιοτήτων 
των Υφυπουργών Εθνικής Οικονομίας, αποφασίζουμε: 

Ορίζουμε μέλη του νέου Διοικητικού Συμβουλίου του Οργανισμού 
Ανάπτυξης Δυτικής Κρήτης (ΟΑΔΥΚ) για το χρονικό διάστημα μέχρι 
30 Ιουνίου 1994, τους εξής: 

α) Πρόεδρο, τον Γενικό Γραμματέα Περιφέρειας Κρήτης, Γεώργιο 
Σενετάκη, και Μέλη τους: 

β) Αντώνη Νάτσικα, Νομάρχη Χανιών, 
γ) Παναγιώτη Κλάδο, Νομάρχη Ρεθύμνης. 
δ) Νικόλαο Παρασύρη, υπάλληλο με σχέση εργασίας Ι.Δ. του Υπουρ¬ 
γείου Εθνικής Οικονομίας, μα αναπληρωτή την Λίτσα Καραμπι- 
νάκη. 

ε) Μιχ. Παρασκάκη, γεωπόνο του Κλάδου ΠΕΙ Γεωπονικού με 
βαθμό Α' του Ινστιτούτου Υποτροπικών Φυτών και Ελαίας Χανιών με 
αναπληρωτή τον Γεώργιο Τυράκη του Κλάδου ΠΕ7 Γεωλόγων με 
βαθμό Α’ της Δ/νσης Εγγείων Βελτιώσεων Χανίων.-*- 

στ) Ευαγγελία Μαθιουδάκη, εκπρόσωπο του ΥΠΕΧΩΔΕ, με ανα¬ 
πληρωτή τον Φώτη Σκουλούδη. 

ζ) Αντώνιο Κοτρωνάκη, Πρόεδρο Κοινότητας Καλυβών, εκπρόσωπο 
της Τοπικής Ένωσης Δήμων και Κοινοτήτων του Νομού Χανιών, με 
αναπληρωτή την Μαρία Σταγάκη, εκπρόσωπο του αναπτυξιακού συν¬ 
δέσμου Κολυμβαρίου. 

η) Γεώργιο Χαριτάκη, Πρόεδρο Κοινότητας Αρδάκτου, εκπρόσωπο 
της Τοπικής Ένωσης Δήμων και Κοινοτήτων του Νομού Ρεθύμνης, με 
αναπληρωτή τον Νίκο Τρουλινό, Πρόεδρο Κοινότητας Αποδούλου. 

θ) Απόστολο Κοκκινάκη, Πρόεδρο της Κεντρικής Ένωσης Χανιών, 
εκπρόσωπο των Ενώσεων Γεωργικών Συνεταιρισμών Χανιών - Ρεθύ¬ 
μνης, με αναπληρωτή τον Κων/νο Μπεμπή, "Πρόεδρο της ΕΑΣ Ρεθύ- 
μνου. 

ι) Αντώνη Μανουσάκη, εκπρόσωπο των ΤΟΕΒ Φουρνέ Χανιών, με 
αναπληρωτή τον Νικόλαο Καμπυράκη του ΤΟΕΒ Επισκοπής, Ρεθύ- 
μνου. 

ια) Αναστάσιο Μαγιάφα, εκπρόσωπο του Τεχνικού Επιμελητηρίου 
Ελλάδος (Τ.Ε.Ε.) Τμήματος Δυτ. Κρήτης, με αναπληρωτή τον Εμμα¬ 
νουήλ Ορφανουδάκη. 

ιβ) Γεώργιο Χαριτάκη, εκπρόσωπο του Σωματείου Εργαζομένων 
του ΟΑΔΥΚ, με αναπληρωτή τον Παναγιώτη Βολάνη. 

ιγ) Νικόλαο Παπαδάκη, εκπρόσωπο του Ξ.Ε. Ελλάδος, μα αναπλη¬ 
ρωτή τον Εμμανουήλ Φραδέλο. 

ιδ) Απόστολο Μαναρώλη, εκπρόσωπο του Επιμελητηρίου Χανιών, 
με αναπληρωτή τον Νικόλαο Παγωνάκη. 

ιε) Νίκο Μιχελάκη, εκπρόσωπο του Γεωτεχνικού Επιμελητηρίου Ελ¬ 
λάδος, (Περιφ. Παράρτημα Κρήτης), με αναπληρωτή τον Γιάννη Δοκι- 
μάκη. 

ιστ) Γεώργιο Αρχοντάκη, εκπρόσωπο του Οικονομικού Επιμελητη¬ 
ρίου Ελλάδος, (Τμ. Δ. Κρήτης), με αναπληρωτή τον Σπύρο Αρχοντάκη. 

Τον Πρόεδρο του Συμβουλίου απόντα ή κωλυόμενο, αναπληρώνει ο 
Νομάρχης. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως 
(Π.Δ. 185/91) 

Αθήνα, 28 Ιουνίου 1991 

Ο ΥΦΥΠΟΥΡΓΟΣ 

ΑΡ. ΤΣΙΠΛΑΚΟΣ 
-♦—- 

Αριθ. Φ.9/764 (2) 

Καθορισμός ύψους δαπανών περίθαλψης σε περίπτωση προσωρινής δια¬ 
μονής στην Ελλάδα προσώπων ασφαλισμένων στη Σουηδία και πο¬ 
σού καταβλητέου κατά το έτος 1991 από τα μέλη οικογένειας προ¬ 
σώπων ασφαλισμένων στη Σουηδία και από τους συν/χους της Σου¬ 
ηδικής ασφάλισης και τα μέλη οικογένειάς τους για χορήγηση παρο¬ 
χών ασθένειας σε είδος από το ΙΚΑ στα πλαίσια εφαρμογής της Ελ- 
ληνο - σουηδικής σύμβασης κοινωνικής ασφάλειας. 

Η ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 1 παρ. 1 εδ. 3, 12 παρ. 3, 13 παρ. 1 
και 14 παρ. 2 της από 14 Σεπτεμβρίου 1984 Συμφωνίας για την τρο¬ 
ποποίηση της από 5 Μαΐου 1978 Σύμβασης Κοινωνικής Ασφάλειας με¬ 
ταξύ της Ελληνικής Δημοκρατίας και του Βασιλείου της Σουηδίας που 
κυρώθηκε με το Νόμο 1557/29.5.1985 και 

2. Την πρόταση του ΙΚΑ κλπ. που διατυπώθηκε με το έγγραφό του 
Δ. 42/5.6.1991 με προϋπολογιζόμενο για το έτος 1991 μέσο ετήσιο 
κόστος παροχών ασθένειας σε είδος κατά κεφαλή δικαιούχου περίθαλ¬ 
ψης, αποφασίζουμε: 

1. Καθορίζουμε το ύψος των δαπανών που καταβάλλονται από τον 
ασθενή που έχει αξίωση για παροχές ασθένειας σε είδος κατά τη σουη¬ 
δική νομοθεσία και διαμένει προσωρινά στην Ελλάδα, για με την ιατρική 
περίθαλψη βάσει της εκάστοτε ισχύουσας κρατικής διατίμησης, για δε 
την πρόσθετη νοσοκομειακή περίλαλψη βάσει των εκάστοτε ισχυόντων 
συμβατικών τιμολογίων. 

2. Καθορίζουμε για το ημερολογιακό έτος 1991 σε δραχμές είκοσι 
εννέα χιλιάδες πεντακόσιες εβδομήντα (29.570) το ύψος του καταβλη¬ 
τέου στο ΙΚΑ κατ’ αποκοπή ετήσιου ποσού κατ’ άτομο για χορήγηση 
παροχών ασθένειας σε είδος στα μέλη οικογένειας που διαμένουν στην 
Ελλάδα, προσώπων ασφαλισμένων στη Σουηδία, καθώς επίσης και 
στους συνταξιούχους που διαμένουν στην Ελλάδα και λαμβάνουν σύ¬ 
νταξη μόνο κατά τη σουηδική νομοθεσία και στα μέλη οικογένειάς τους. 

3. Οι κατά την ανωτέρω παράγραφο 2 δικαιούχοι, εφόσον διαμένουν 
μόνιμα στην Ελλάδα από την αρχή του έτους, θα καταβάλλουν ολό¬ 
κληρο το ποσό που καθορίζεται με την παρούσα απόφαση. Όσοι όμως 
έλθουν κατά τη διάρκεια του έτους, θα καταβάλλουν τόσα δωδέκατα 
από το παραπάνω ποσό, όσοι είναι οι μήνες διαμονής τους στην Ελλάδα 
μέσα στο έτος αυτό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Ιουνίου 1991 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
--♦- 

Αριθ. Φ.41/οικ. 875 (3) 

Καθορισμός ποσού καταβλητέου κατά το έτος 1991 από τους συν/χους 
της Φινλανδικής ασφάλισης και τα μέλη οικογένειάς τους για χορή¬ 
γηση παροχών ασθένειας σε είδος από το ΙΚΑ στα πλαίσια εφαρμο¬ 
γής της Ελληνο - φιλανδικής σύμβασης κοινωνικής ασφάλειας. 

Η ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 1 παρ. 1 εδ. 3 και 14 παρ. 2, της Σύμ¬ 
βασης Κοινωνικής Ασφάλειας μεταξύ της Ελληνικής Δημοκρατίας και 
της Δημοκρατίας της Φιλανδίας που κυρώθηκε με το Νόμο 1908/ 
30.11.1990 και 

2. Την πρόταση του ΙΚΑ κλπ. που διατυπώθηκε με το έγγραφό του 
Δ. 42/5.6.1991 με προϋπολογιζόμενο για το έτος 1991 μέσο ετήσιο 
κόστος παροχών ασθένειας σε είδος κατά κεφαλή διακιούχου περίθαλ¬ 
ψης, αποφασίζουμε: 

1. Καθορίζουμε για το ημερολογιακό έτος 1991 σε δραχμές είκοσι 


εννέα χιλιάδες πεντακόσιες εβδομήντα (29.570) το ύψος του καταβλη¬ 
τέου στο ΙΚΑ ετήσιου ποσού κατ’ άτομο για χορήγηση παροχών ασθέ¬ 
νειας σε είδος στους συνταξιούχους που διαμένουν στην Ελλάδα και λαμ¬ 
βάνουν σύνταξη μόνο κατά τη φιλανδική νομοθεσία και στα μέλη οικο- 
γένειάς τους. 

2. Οι κατά την ανωτέρω παράγραφο 2 δικαιούχοι, εφόσον διαμένουν 
μόνιμα στην Ελλάδα από την αρχή του έτους, θα καταβάλλουν ολό¬ 
κληρο το ποσό που καθορίζεται με την παρούσα απόφαση. Όσοι όμως 
έλθουν κατά τη διάρκεια του έτους, θα καταβάλλουν τόσα δωδέκατα 
από το παραπάνω ποσό, όσοι είναι οι μήνες διαμονής τους στην Ελλάδα 
μέσα στο έτος αυτό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Ιουνίου 1991 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

Αριθ. 2285 (4) 

Προσλήψεις Μόνιμου Πολιτικού Προσωπικού στο Μετοχικό Ταμείο 

Ναυτικού. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των άρθρων 1 (παράγραφος 2 εδάφιο ια) και 27 του 
Ν.' 1735/87 «Προσλήψεις στο δημόσιο τομέα, κοινωνικός έλεγχος στη 
δημόσια διοίκηση, πολιτικά δικαιώματα και άλλες διατάξεις» (ΦΕΚ 
195/Α/11.11.87). 

β) Την επιτακτική ανάγκη για την αντιμετώπιση όλως εξαιρετικών 
υπηρεσιακών αναγκών του μετοχικού Ταμείου Ναυτικού. 

γ) Την υπ’ αριθμ. 180 από 24.1.91 απόφαση της Πενταμελούς Επι¬ 
τροπής Υπουργών «Εγκριση πρόσληψης προσωπικού στο ΓΕΝ (Υπουρ¬ 
γείο Εθνικής Αμύνης)», αποφασίζουμε: 

Εξαιρούμε από τη διαδικασία προσλήψεις προσωπικού στο δημόσιο 
τομέα, που προβλέπεται από τις διατάξεις του Ν. 1735/87, την πλή¬ 
ρωση τριών (3) θέσεων μόνιμου προσωπικού, κλάδου ΔΕ Διοικητικού - 
Λογιστικού στο Μετοχικό Ταμείο Ναυτικού που εγκρίθηκαν με τη σχε¬ 
τική (γ) απόφαση. 

Η επιλογή για την πλήρωση των ανωτέρω θέσεων ενεργείται με τη 
συνεκτίμηση των τυπικών και ουσιαστικών προσόντωντων υποψηφίων 
όπως προβλέπεται από τις κείμενες διατάξεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Ιουνίου 1991 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΗΣ 

ΜΙΛΤΙΑΔΗΣ ΕΒΕΡΤ ΙΩΑΝΝΗΣ ΒΑΡΒΙΤΣΙΩΤΗΣ 

-♦- 1 — 

Αριθ. 2284 (5) 

Προσλήψεις Μόνιμου Πολιτικού Προσωπικού στο Υπουργείο Εθνικής 
'Αμυνας/Γενικό Επιτελείο Ναυτικού. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των άρθρων 1 (παράγραφος 2 εδάφιο ια) και 27 του 
Ν. 1735/87 «Προσλήψεις στο δημόσιο τομέα, κοινωνικός έλεγχος στη 
δημόσια διοίκηση, πολιτικά δικαιώματα και άλλες διατάξεις» (ΦΕΚ 
195/Α/11.11.87). 

β) Την επιτακτική ανάγκη για την αντιμετώπιση όλως εξαιρετικών 
υπηρεσιακών αναγκών των εγκαταστάσεων ΝΑΤΟ στο Ναύσταθμο 
Κρήτης. 

γ) Την υπ’ αριθμ. 180 από 24.1.91 απόφαση της Πενταμελούς Επι¬ 
τροπής Υπουργών «Εγκριση πρόσληψης προσωπικού στο ΓΕΝ (Υπουρ¬ 
γείο Εθνικής Αμύνης)», αποφασίζουμε: 

Εξαιρούμε από τη διαδικασία προσλήψεως προσωπικού στο δημόσιο 
τομέα, που προβλέπεται από τις διατάξεις του Ν. 1735/87, την πλή¬ 
ρωση τριών των παρακάτω οργανικών θέσεων μονίμου προσωπικού 
διαφόρων ειδικοτήτων (ΤΕ, ΔΕ, ΥΕ), του Υπουργείου Εθνικής Αμύνης/ 
Γ ενικό Επιτελείο Ναυτικού για τις εγκαταστάσεις του ΝΑΤΟ του Ναυ¬ 
στάθμου Κρήτης, που εγκρίθηκαν με τη σχετική (γ) απόφαση. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

α) ΤΕ ΤΕΧΝΟΛΟΓΙΚΩΝ ΕΦΑΡΜΟΓΩΝ 

Τεχνολογίας πετρελαίου 1 

β) ΔΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 

Λογιστικού 2 
γ) ΔΕ ΤΕΧΝΙΚΟΥ 

(1) Μηχανικών εσωτερικής καύσεως 

(ΜΕΚ) 4 

(2) Ηλεκτροτεχνιτών 4 

(3) Μηχανικού αυτοκινήτων 1 

(4) Ηλεκτροτεχνιτών αυτοκινήτων 2 

(5) Πυροτεχνουργού 1 

(6) Οδηγού χειριστή ανυψωτικών μηχανημάτων 1 

(7) Διανακτών καυσίμων 7 

8) ΔΕ ΚΟΙΝΩΝΙΚΩΝ ΥΠΗΡΕΣΙΩΝ 

Νοσοκόμου 1· 

ε) ΥΕ ΕΡΓΑΤΩΝ 

Εργατών γενικών εργασιών 2 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Ιουνίου 1991 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΗΣ 

ΜΙΛΤΙΑΔΗΣ ΕΒΕΡΤ ΙΩΑΝΝΗΣ ΒΑΡΒΙΤΣΙΩΤΗΣ 

-♦- 

ο Αριθ. ΚΑΤΕΧΝ/Δ/616/91 (6) 

Χορήγηση άδειας ίδρυσης και λειτουργίας Ωδείου στην Ευφροσύνη Βαν- 

δώρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «περί οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών ιδρυμά¬ 
των». 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το από 
11.11.1957 Β.Δ. «περί κυρώσεως του εσωτερικού κανονισμού του 
Ωδείου Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «προστασία και ανάπτυξη της κινη¬ 
ματογραφίας και άλλες διατάξεις του Υπουργείου Πολιτισμού». 

7. Τις αποφάσεις αριθ. ΥΠΠΟ/ΓΝΟΣ/33990/31.8.1987 προϋ¬ 
ποθέσεις λειτουργίας τμήματος κρουστών ΥΠΠΟ/ΓΝΟΣ 33992/ 
31.8.1987 «προϋποθέσεις λειτουργίας τμήματος κλασικής κιθάρας 
(ΦΕΚ 500/ΤΒ/1987) και ΥΠΠΟ/ΓΝΟΣ 33991/23.10.1987 
«προϋποθέσεις λειτουργίας τμήματος κλαβικυμβάλου (τσέμπαλο) 
(ΦΕΚ 609/τΒ/1987). 

8. Το από 7.5.1991 πρακτικό αυτοψίας της Δ/νσης'Πολιτιστικών 
Κτιρίων και Αναστηλώσεως Νεωτέρων Μνημείων του ΥΠΠΟ. 

9. Την από 4.1.1991 αίτηση της Ευφροσύνης Βανδώρόυ με τα συ¬ 
νημμένα δικαιολογητικά, αποφασίζουμε: 

1. Χορηγούμε στην Ευφροσύνη Βανδώρόυ άδεια ίδρυσης και λειτουρ¬ 
γίας Ωδείου που θα στεγαστεί στο κτίριο της οδού Ε. Βενιζέλου, αρ. 139 
Α και Β όροφος στη Ν. Ερυθραία και θα έχει την επωνυμία «Ωδείο Βο¬ 
ρείων ΓΙροαστείων». 

2. Το Ωδείο θα λειτουργήσει τις εξής Σχολές και Τμήματα: 

Α. Σχολή Ανωτέρων θεωρητικών μαθημάτων και Συνθέσεως με 
Τμήματα: 1. Ωδικής, 2. Αρμονίας, 3. Ενοργανώσεως, 4. Αντίστιξης, 
5. Φυγής. 

Β. Σχολή Ενοργάνου μουσικής με τμήματα: 

1. Πληκτών, 2. Εγχόρδων, 3. Πνευστών, 4. Κλασικής Κιθάρας. 
Γ. Σχολή Μονωδίας με τμήματα: 1. Μονωδίας. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας δεν. επιτρέπεται η φοίτηση 
περισσοτέρων των 15 σπουδαστών. 

4. Η άδεια ισχύει από το σχολικό έτος 1991 - 1992. 


Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 24 Ιουνίου 1991 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 

-♦- 

Αριθ. ΚΑΤΕΧΝ/Δ/23116/1160 (7) 

Έγκριση μεταστέγασης του παραρτήματος του Ολυμπιακού Ωδείου στο 
Ηράκλειο κρήτης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «περί οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών ιδρυμά¬ 
των». 

4. Την αριθ. 43533/9.7.1981 απόφασή μας «χορήγηση άδειας 
ίδρυσης και λειτουργίας παραρτήματος του Ολυμπιακού Ωδείου στο 
Ηράκλειο Κρήτης (ΦΕΚ 429/τ.Β/21.7.1981). 

5. Την από 27.9.1988 αίτηση της Αδαμαντίας Μακρίδη με τα συ¬ 
νημμένα δικαιολογητικά, αποφασίζουμε: 

1. Εγκρίνουμε τη μεταστέγαση του παραρτήματος του Ολυμπιακού 
Ωδείου στο Ηράκλειο Κρήτης από το κτίριο της οδού Θαλήτα αρ. 20 
στο κτίριο της οδού Πλαστήρα αρ. 16. 

2. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των 15 σπουδαστών. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 24 Ιουνίου 1991 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 
-♦- — 

Αριθ. ΚΑΤΕΧΝ/Δ/23590/1682 (8) 

Έγκριση μεταστέγασης του Δημοτικού Ωδείου Καβάλας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «περί οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών ιδρυμά¬ 
των». 

4. Την από 13.11.1990 αίτηση του Δημοτικού Ωδείου Καβάλας με 
τα συνημμένα δικαιολογητικά, αποφασίζουμε: 

1. Εγκρίνουμε τη μεταστέγαση του Δημοτικού Ωδείου Καβάλας στο 
κτίριο της οδού Ε. Βενιζέλου αρ. 67 στην Καβάλα. 

2. Στην αίθουσα ομαδικής διδασκαλίας δεν επιτρέπεται η φοίτηση 
πέρισσοτέρων των 15 σπουδαστών. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 24 Ιουνίου 1991 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 

- + - 

Αριθ. 1321.2/12/91 (9) 

Έγκριση της αριθμ. 1322/4/91/11.6.91 απόφασης της Λιμενικής 

Αρχής Αίγινας περί αναπροσαρμογής του ισχύοντος ναυλολογίου 

επιβατών των διακινουμένων με Ε/Γ - Π/Κ πλοία στην τοπική δρο- 

μολογιακή γραμμή Αίγινας Αγκιστριού. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 178 παρ. 2 του Ν.Δ. 178/1973 (ΦΕΚ 
261 Α) «περί Κώδικος Δημοσίου Ναυτικού Δικαίου». 

2. Την αριθ. 1322/4/91/11.6.91 απόφαση της Λιμενικής Αρχής 
Αίγινας. 





1306 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Τις διατάξεις του Π.Δ. 338/1983 (ΦΕΚ 119 Α78.9.83), απο¬ 
φασίζουμε: 

α) Εγκρίνουμε την κατωτέρω αριθ. 1322/4/91/11.6.91 απόφαση 
της Λιμενικής Αρχής Αίγινας. 

β)Η ισχύς της απόφασης αυτής αρχίζει από της δημοσιεύσεώς στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Πειραιάς, 24 Ιουνίου 1991 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 
-♦- 

Αριθ. 1322/04/91 (10) 

«Αύξηση Ναυλολογίου» 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 3 του Ε.Κ. λιμένα Αίγινας (ΦΕΚ 93Β'/75). 

2. Την ΩΠ: 030955/6-91 Δ/γή ΥΕΝ/ΔΘΣ Β\ 

3. Τις διατάξεις του άρθρου 178 παρ. 2 του Ν.Δ. 187/1973 ΚΔΝΔ 
(ΦΕΚ 261 Α'/73), αποφασίζουμε: 

1. Αναπροσαρμόζουμε τον ναύλο επιβατών των δρομολογημένων 
Ε/Γ - Π/Κ πλοίων που εκτελούν την τοπική δρομολογιακή γραμμή Αί¬ 
γινας - Αγκιστριού Αυξάνοντας αυτόν κατά 5% και καθορίζουμε τον 
παραπάνω ναύλο σε εκατόν εξήντα μια δρχ. (161). 

2. Στον ναύλο αυτό ισχύουν οι αντίστοιχες διατάξεις εκπτώσεων ή 
δωρεάν μεταφοράς που ισχύουν για κύριες και δευτερεύουσες δρομολο- 
γιακές γραμμές. 

3. Η παρούσα απόφαση τελεί'υπό την έγκριση του Υπουργού Εμπορι¬ 
κής Ναυτιλίας. 

Η απόφαση αυτή να δημοσιευθεί στην Εφημερίδα της Κυβερνήσειος. 

Αίγινα, 11 Ιουνίου 1991 

Ο Λιμενάρχης α.α. 

Σημ/ρος Λ.Σ. ΣΠ. ΔΕΡΒΟΣ 

- ♦ - 

Αριθ. Δ17α/07/79/Φ.Ν.294 (11) 

Καθορισμός ποσών για απευθείας ανάθεση μικρών έργων ή έργων συ- 

ντήρησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη:' 

1. Τις διατάξεις του άρθρου 4 παρ. 2 περ. γ του Ν. 1418/84 (ΦΕΚ 
Α' 23). 

2. Την απόφασή μας αρ. ΕΔ2α/04/40/Φ.Ν. 294/28.3.86. 

3. Το έγγραφο αριθμ. ΣΤ1/1024/10.5.91 του Υπουργείου Εθνι¬ 
κής Παιδείας και Θρησκευμάτων. 

4. Την απόφαση του Πρωθυπουργού αρ. Υ 1052/1990 «Καθορι¬ 
σμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και ΔημοσίωνΈργων» (ΦΕκ Β' 311/9.5.90), όπως τροπο¬ 
ποιήθηκε και συμπληρώθηκε με την απόφαση αρ. Υ 1087/1990 (ΦΕΚ 
Β' 334/29.5.90), αποφασίζουμε: 

Τροποποιούμε και συμπληρώνουμε την απόφασή μας αριθμ. ΕΔ2α/ 
04/40/Φ.Ν. 294/28.3.86 με τη προσθήκη εδαφίου στο τέλος της πα¬ 
ραγράφου Ια) που έχει ως εξής: 

«Επιτρέπεται η με απ’ ευθείας ανάθεση εκτέλεση μικρών έργων ή ερ¬ 
γασιών συντήρησης από τα Ανώτατα Εκπαιδευτικά Ιδρύματα (Α.Ε.Ι.) 
και τα Τεχνολογικά Εκπαιδευτικά Ιδρύματα (Τ.Ε.Ι.), προϋπόλογιζομέ- 
νης δαπάνης μέχρι του ποσού των τριών εκατομμυρίων πεντακοσίων χι¬ 
λιάδων δραχμών (3.500.000)». 

Η οιπόφοιση αυτή να .δημοσιευθεί στην Εφημερίδα της Κυβερνήσεως. 

Αθήνα, 27 Ιουνίου 1991 

Ο ΑΝΑΠΛ. ΥΠΟΥΡΓΟΣ 

ΑΧΙΛ. ΚΑΡΑΜΑΝΛΗΣ 


Αριθ. Δ13/Β/Φ 9.8.20/19381 (12) 

Αναθεώρηση Κανονισμού Οργανωτικής Διάρθρωσης Ι.Γ.Μ.Ε. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 272/76 (ΦΕΚ 50/τ.Α'/76), «περί ιδρύσεως 
Ινστιτούτου Γεωλογικών και Μεταλλευτικών Ερευνών (ΙΓΜΕ)». 

2. Την απόφαση αριθ. 13945/1555/7.3.1977 (ΦΕΚ 189/τ. Α'/ 
7.3.1977) του τότε Υπουργού Βιομηχανίας και Ενέργειας, «περί εγκρί- 
σεως του Κανονισμού Οργανωτικής Διάρθρωσης του Ινστιτούτου Γεω¬ 
λογικών και Μεταλλευτικών Ερευνών». 

3. Την διάταξη της παρ. 1 του άρθρου 17 του προαναφερομένου Κα¬ 
νονισμού. 

4. Την απόφαση του Διοικητικού Συμβουλίου του ΙΓΜΕ, η οποία 
ελήφθη κατά την συνεδρίασή του της 2 6.2.91 μεαριθμό4, με την οποία 
εγκρίνεται η προταθείσα αναθεώρηση του Κανονισμού Οργανωτικής 
Διάρθρωσης του Ι.Γ.Μ.Ε., αποφασίζουμε: 

Εγκρίνουμε τον Κανονισμό Οργανωτικής Διάρθρωσης του Ι.Γ.Μ.Ε., 
ο οποίος υποβλήθηκε από το Δ.Σ. του Ινστιτούτου, μετά την απόφασή 
του της Συνεδρίας αριθ. 4/26.2.91 και με τον οποίο αναθεωρείται ο μέ¬ 
χρι τούδε ισχύουν Κανονισμός, ο εγκριθείς με την απόφαση αριθ. 
13945/1555/7.3.1977 του τότε Υπουργού Βιομηχανίας και Ενέρ¬ 
γειας, κατά την παρ. 1 του άρθρου 17 αυτού, ο οποίος έχει ως εξής: 

ΚΑΝΟΝΙΣΜΟΣ ΟΡΓΑΝΩΤΙΚΗΣ ΔΙΑΡΘΡΩΣΗΣ ΙΓΜΕ 

Άρθρο 1 ο 

Αντικείμενο του Κανονισμού 

Ο παρών Κανονισμός αναθεωρεί κατά το άρθρο 17, τον ισχύοντα με 
την από 7.3.77 απόφαση του Υπουργού Βιομηχανίας και Ενέργειας 
Κανονισμό Οργανωτικής Διαρθρώσεως και καθορίζει εφεξής τη βασική 
οργανωτική διάρθρωση του ΙΓΜΕ. 

Άρθρο 2 

Βασική Διάρθρωση. 

1. Η βασική διάρθρωση του ΙΓΜΕ στις κύριες υπηρεσιακές - λειτουρ¬ 
γικές μονάδες και η διασύνδεση τους στην κλίμακα της ιεραρχίας εικονί- 
ζονται παραστατικά στο συνημμένο διάγραμμα που αποτελεί αναπό¬ 
σπαστο τμήμα του Κανονισμού. 

2. Το ΙΓΜΕ διαρθρώνεται υπό τον Γεν. Δ/ντή σε υπηρεσιακές μονά¬ 
δας, όπως: Τομείς, δ/νσεις, Υπηρεσίες, Τμήματα και Γραφεία. Εξ αυ¬ 
τών οι αρμοδιότητες των Τομέων περιγράφονται στα επόμενα άρθρα 
του Κανονισμού, αποκλεισμένου πάντως του περιοριστικού χαρακτήρα 
αυτής της περιγραφής. 

3. Τομείς: Γεωλογικών, Ορυκτολογικών και Γεωφυσικών Μελετών. 

-Ειδικών Γεωλογικών Εφαρμογών. 

- Μελετών Ορυκτών Πόρων. 

- Υδρογεωλογίας. 

- Μεταλλευτικών Μελετών. 

- Επιστημονικής και Τεχνικής Υποστήριξης. 

Δ/ναεις:-Διοικητικών και Οικονομικών Υπηρεσιών (που λειτουργούν 

υπό την άμεση εποπτεία του Βοηθού Γ.Δ.). 

4. Ως ανεξάρτητες Υπηρεσιακές μονάδες λειτουργούν υπό τον Γ.Δ.: 

- Γραμματεία Γ.Δ. 

- Νομική Υπηρεσία. 

- Υπηρεσία Τεκμηρίωσης, Διεθνών και Δημοσίων Σχέσεων. 

- Υπηρεσία Πληροφορικής. 

- Γ ραφείο Παραρτημάτων. 

-Γραφείο Επιστημονικής Υποστήριξης, Επιστημονικοί Σύμβου¬ 
λοι. 

- Υπηρεσία Εσωτερικού Οικονομικού Ελέγχου. 

Άρθρο 3 

Αρμοδιότητες του Τομέα Γεωλογικών, Ορυκτολογικών και Γεωφυ¬ 
σικών Μελετών: 

- Έρευνα και μελέτη της γεωλογικής δομής και της Τεκτονικής της 
Χώρας, της στρωματογραφίας, του μαγματισμού και ηφαιστειότητας, 
της Νεοτεκτονικής και Σεισμοτεκτονικής. Μελέτες παλαιοντολογικές, 
μικροπαλαιοντολογικές, φωτογεωλογικές και ιζηματολογικές. Γεωλο¬ 
γικές χαρτογραφήσεις σε διάφορες κλίμακες και εκδόσεις γεωλογικών 
χαρτών. 

- Γεωφυσικές έρευνες και μελέτες, με τη χρήση όλων των συγχρό- 

πη: 


νων μεθόδων έρευνας. Γενικές και ειδικές γεωφυσικές χαρτογραφή¬ 
σεις. 

- Ορυκτολογικές, πετροχημικές και πετρολογικές μελέτες με τη 
χρήση όλων των συγχρόνων μεθόδων έρευνας. 

- "Ιδρυση και επιμέλεια Μουσείου και συλλογών πετρωμάτων - με¬ 
ταλλευμάτων. 

Άρθρο 4 

Αρμοδιότητες του Τομέα Ειδικών Γεωλογικών Εφαρμογών 

- Τεχνικογεωλογικές έρευνες και μελέτες τεχνικών και αναπτυξια¬ 
κών έργων και έργων αποκατάστασης τοπίου, τεχνικογεωλογικές απο¬ 
τυπώσεις, δοκιμές και μετρήσεις στο πεδίο και το Εργαστήριο. Έρευνες 
και μελέτες των φυσικών και μηχανικών χαρακτηριστικών των πετρω¬ 
μάτων. 

- Μελέτες των εδαφικών κινήσεων και παραμορφώσεων, κατολισθή¬ 
σεων και καταπτώσεων. Σεισμογεωλογικές και μακροσεισμικές μελέ¬ 
τες. 

- Έρευνες και μελέτες περιβαλλοντικών επιπτώσεων, ιδιαίτερα στο 
έδαφος το νερό και τον αέρα. Μετρήσεις ιχνορρυπαντών, μελέτες προ¬ 
στασίας του περιβάλλοντος και διάθεσης αποβλήτων, δίκτυα παρακο¬ 
λούθησης περιβαλλοντικών παραμέτρων κ.λπ. 

- Μελέτη, εφαρμογή και ανάπτυξη των συγχρόνων μεθόδων τηλεπι¬ 
σκόπησης στο πεδίο και το Εργαστήριο στο χώρο των Γεωεπιστημών, 
ειδικότερα στην Κοιτασματολογϊα, Υδρογεωλογία, Τεχνική Γεωλογία, 
Περιβαλλοντική Γεωλογία και Γεωχημεία. 

- Μελέτες Υποθαλάσσιας Γεωλογίας (Χαρτογραφήσεις, γεωλογικές 
μελέτες θαλασσίων τεχνικών έργων, έρευνες υποθαλασσίων κοιτασμά¬ 
των κ.λπ.). 

Άρθρο 5 

Αρμοδιότητες του Τομέα Μελετών Ορυκτών Πόρων: 

- Κοιτασματολογικές έρευνες και μελέτες συγκεντρώσεων μεταλ¬ 
λευμάτων, βιομηχανικών ορυκτών, λάτομικών υλικών και μαρμάρων 
για τον εντοπισμό, καταγραφή, ταξινόμηση και αξιολόγηση των εμφανί¬ 
σεων και την αποτίμηση του κοιτασματολογικού δυναμικού. 

- Έρευνα και μελέτη κοιτασμάτων λιγνίτη και τύρφης. Καταγραφή 
και αποτίμηση του δυναμικού της χώρας σε στερεά καύσιμα. 

- Έρευνα και αξιολόγηση γεωθερμικών πεδίων, έρευνα υποδομής, 
καταγραφή και αποτίμηση του γεωθερμικού δυναμικού. 

- "Ερευνα και μελέτη εμφανίσεων και κοιτασμάτων ραδιενεργών με¬ 
ταλλευμάτων και αποτίμηση του αποθεματικού δυναμικού. 

- Γεωχημικές, εδαφογεωχημικές και λιθογεωχημικές έρευνες και 
μελέτες. Ειδικές γεωχημικές μελέτες στο πεδίο και το εργαστήριο. Σύ¬ 
νταξη γεωχημικών χαρτών και Πολυστοιχειακού Άτλαντα. 

Άρθρο 6 

Αρμοδιότητες του Τομέα Υδρογεωλογίας: 

- Έρευνες, ερευνητικά έργα και μελέτες δίαιτας υπογείων υδάτων 
προσχωματικών λεκανών, καρστικών συστημάτων και ρωγματικών 
υδροφορέων. 

- Έρευνες, ερευνητικά έργα και μελέτες για τον εντοπισμό υπογείων 
υδάτων για ύδρευση, άρδευση και βιομηχανική χρήση. 

- Υδρογεωλογική έρευνα, ερευνητικά έργα και μελέτη θερμομεταλ¬ 
λικών, μεταλλικών, ολιγομεταλλικών και επιτραπέζιων υδάτων. 

- Εκπόνηση υδρογεωλογικών - υδροχημικών χαρτών και ειδικών 
υδρογεωλογικών μελετών (εμπλουτισμός και αποκατάσταση υπογείων 
υδροφορέων κ.λπ.). 

Άρθρο 7 

Αρμοδιότητες του Τομέα Μεταλλευτικών Μελετών: 

I - Συστηματικές μεταλλευτικές έρευνες για την αποτίμηση του δυνα- 
1 μικού κοιτασμάτων μεταλλευμάτων, βιομηχανικών ορυκτών, μαρμά¬ 
ρων και λατομικών υλικών και τη διερεύνηση της σκοπιμότητας αξιο¬ 
ποίησης αυτών. 

- Υποστήριξη της εκτέλεσης του ερευνητικού έργου άλλων υπηρε- 
ι αιών, στην έκταση που απαιτούν οι υπηρεσιακές ανάγκες. 

- Οικονομοτεχνικές μελέτες και αξιολογήσεις σκοπιμότητας στην 
ι αρχική, ενδιάμεση και τελική φάση της μελέτης αξιοποίησης των κοιτα¬ 
σμάτων ορυκτών πόρων. 

- Μελέτες επεξεργασίας, εμπλουτισμού και μεταλλουργίας μεταλ- 
, λευμάτωυ, βιομηχανικών και ενεργειακών ορυκτών.σε εργαστηριακή 

και ημιβιομηχανική κλίμακα. Αξιολογήσεις καταλληλότητας βιομηχα¬ 
νικών ορυκτών. 


- Γνωμοδοτήσεις επί θεμάτων μεταλλευτικής δραστηριότητας προ- 
βλεπομένων υπό των διατάξεων του Ν. 272/76, 273/76 και του Με¬ 
ταλλευτικού Κώδικα καθώς και θεμάτων ανατιθεμένων υπό του Υπουρ¬ 
γείου Β.Ε.Τ. 

Άρθρο 8 

Αρμοδιότητες του Τομέα Επιστημονικής και Τεχνικής Υποστήρι¬ 

ξης· 

- Προγραμματισμός προμήθειας, διάθεση και διαχείριση του πάσης 
φύσεως μηχανικού εξοπλισμού. 

- Οργάνωση και λειτουργία των συνεργείων επισκευών και συντήρη¬ 
σης του μηχανικού εξοπλισμού. 

- Προγραμματισμός προμήθειας, διάθεση, διαχείριση, συντήρηση 
και επισκευή των πάσης φύσεως αυτοκινήτων. 

- Προγραμματισμός προμήθειας, διάθεση και διαχείριση των τεχνι¬ 
κών υλικών και ανταλλακτικών. 

- Εκτέλεση χημικών μελετών και χημικών αναλύσεων δειγμάτων 
πετρωμάτων, μεταλλευμάτων, αερίων και νερού. 

- Οργάνωση και εκτέλεση τοπογραφικών εργασιών. 

- Οργάνωση και εκτέλεση φωτογραφικών, φωτοτυπικών και σχε- 
διαστικών εργασιών. 

- Συντήρηση κτιριακών και λοιπών εγκαταστάσεων και εκτέλεση 
συναφών τεχνικών εργασιών. 

Άρθρο 9 

Αρμοδιότητες των Δ/νσεων Διοικητικών και Οικονομικών Υπηρε¬ 
σιών: 

- Διεκπεραίωση των πάσης φύσεως διοικητικών και οικονομικών θε¬ 
μάτων. 

- Οικονομικός έλεγχος και διαχείριση των υλικών (πλην των τεχνι¬ 
κών υλικών). 

- Διαχείριση και διάθεση των εκδόσεων. 

- Οργάνωση και διαχείριση της Βιβλιοθήκης. 

- Παροχή ανάλογης υποστήριξης στα Παραρτήματα. 

Άρθρο 10 

Αρμοδιότητες των υπό τον Γ.Δ. ανεξαρτήτων Υπηρεσιακών Μονά¬ 
δων. 

1. Γραμματεία Γεν. Δ/ντή 

- Η εξασφάλιση της γραμματειακής εξυπηρέτησης του Γ εν. Δ/ντού. 

2. Γραφείο Παραρτημάτων. 

- Εξασφάλιση της επικοινωνίας μεταξύ του Γεν. Δ/ντού, των Πα¬ 
ραρτημάτων και των αρμοδίων καθ’ ύλην Υπηρεσιών του ΙΓΜΕ. 

- Διευκόλυνση της λειτουργίας των Παραρτημάτων κατά την εκτέ¬ 
λεση του ερευνητικού έργου τους, 

3. Νομική Υπηρεσία 

- Χειρισμός των πάσης φύσεως νομικών θεμάτων που προκύπτουν 
από την δραστηριότητα γενικά του ΙΓΜΕ. 

4. Γραφείο Επιστημονικής Υποστήριξης, Επιστημονικοί Σύμβου¬ 
λοι. 

- Χειρισμός και διεκπεραίωση θεμάτων σχετικών με το έργο του 
ΙΓΜΕ. Διεκπεραίωση θεμάτων που ανατίθενται στους Επιστημονικούς 
Συμβούλους και υποβοήθηση του Γ.Δ. στο συντονισμό και έλεγχο του 
έργου του ΙΓΜΕ. 

5. Υπηρεσία Τεκμηρίωσης, Διεθνών και Δημοσίων Σχέσεων. 

- Εξυπηρέτηση και ανάπτυξη των δημοσίων σχέσεων και της προβο¬ 
λής του έργου του ΙΓΜΕ. 

- Χειρισμός των θεμάτων που προκύπτουν, από την συνεργασία και 
τις σχέσεις του ΙΓΜΕ με: 

(α) ΕΟΚ (ερευνητικά προγράμματα, περιφερειακά προγράμματα 
κ;λπ.). 

(β) Ομοειδή ιδρύματα του Εξωτερικού. 

(γ) Ερευνητικά κέντρα και Πανεπιστήμια στην Ελλάδα και το εξωτε¬ 
ρικό. 

- Χειρισμός θεμάτων διακρατικών συνεργασιών και διεκπεραίωση 
μεταφραστικών εργασιών. 

- Εξυπηρέτηση και ανάπτυξη των σχέσεων του ΙΓΜΕ με Διεθνείς 
Οργανισμούς (11105,11ΝΕ800, ΙΑΕΑ, ΟΕΟΟ κ.λπ.) και της συμμετο¬ 
χής του ΙΓΜΕ σε κοινά ερευνητικά προγράμματα (ΙΟΟΡ, ΟΟΡ, κ.λπ.). 

- Συγκέντρωση, αρχειοθέτηση και μηχανογραφική επεξεργασία των 
στοιχείων των ερευνητικών προγραμμάτων των υπηρεσιών του ΙΓΜΕ. 

- Στατιστικές αξιολογήσεις και αναλύσεις στοιχείων του συνόλου 
των ερευνητικών προγραμμάτων για τον γενικότερο προγραμματισμό 





Ποίί 

του έργου του ΙΓΜΕ. 

- Προγραμματισμός και μέριμνα της επιμόρφωσης του προσωπικού 
(οργάνωση σεμιναρίων, μετακλήσεις εμπειρογνωμόνων κ.λπ.). 

6. Υπηρεσία Πληροφορικής. 

- Εξυπηρέτηση, διάδοση και ανάπτυξη των εφαρμογών της Πληρο¬ 
φορικής στο ερευνητικό έργο των υπηρεσιών του ΙΓΜΕ και τις διοικητι¬ 
κές - οικονομικές λειτουργίες του. 

- Σχεδιασμός, συντονισμός και προγραμματισμός του αναγκαίου 
εξοπλισμού του ΙΓΜΕ (σε λογισμικό, υπολογιστές και περιφε¬ 
ρειακά). 

- Εξυπηρέτηση των σχέσεων του ΙΓΜΕ με άλλους Ελληνικούς και 
ξένους Οργανισμούς σε θέματα Πληροφορικής. 

- Συγκέντρωση και τήρηση γεωπληροφοριών σε βάσεις δεδομέ¬ 
νων. 

Άρθρο II 

Υπηρεσία Εσωτερικού Οικονομικού Ελέγχου 

Η Υπηρεσία Εσωτερικού Οικονομικού Ελέγχου υπάγεται στο Γ.Δ. 
και ασκεί τον κατασταλτικό έλεγχο σύμφωνα με το άρθρο 13 του Κανο¬ 
νισμού Οικονομικής Διαχείρισης ΙΓΜΕ. 

Άρθρο 12 

Γραφείο Προέδρου Δ.Σ. 

Το Γραφείο αυτό είναι υπεύθυνο για: 

1. Την Επικουρία του Προέδρου στο έργο του και την εκτέλεση με 
εντολή των ενεργειών και συντονιστικών χειρισμών. 

2. Την επιμέλεια των συνεργασιών και συσκέψεων του Προέδρου και 
την διεκπεραίωση των γραμματειακών εργασιών του. 

Άρθρο 13 

Γραμματεία Διοικητικού Συμβουλίου 

Με την εποπτεία του Γ.Δ. λειτουργεί Γραμματεία Διοικητικού Συμ¬ 
βουλίου με αρμοδιότητα και ευθύνη την επιμέλεια των εργασιών του 
Διοικητικού Συμβουλίου όπως καθορίζονται στον Κανονισμό Λειτουρ¬ 
γίας του Διοικητικού Συμβουλίου. 

Άρθρο 14 

Περαιτέρω διάρθρωση των Υπηρεσιακών Μονάδων του ΙΓΜΕ 

1. Η περαιτέρω διάρθρωση των Υπηρεσιακών Μονάδων του ΙΓΜΕ 
σε Τμήματα ή η ίδρυση νέων Δ/νσεων και Υπηρεσιών γίνεται με από¬ 
φαση του Διοικητικού Συμβουλίου έπειτα από εισήγηση του Γ.Δ. και 
προκειμένου περί γραφείων με απόφαση του Γ.Δ. 

2. Είναι δυνατή επίσης με απόφαση του Δ.Σ., έπειται από εισήγηση 
του Γ.Δ., η μετονομασία και λειτουργία μιας Υπηρεσίας σε Δ/νση εφό¬ 
σον οι Υπηρεσιακές ανάγκες το επιβάλλουν. 

Άρθρο 15 

Λειτουργία Παραρτημάτων 

1. Τα Παραρτήματα του ΙΓΜΕ, που ιδρύθηκαν βάσει του αρ. 2 του 
Ν. 272/76, λειτουργούν ως ανεξάρτητες Υπηρεσιακές μονάδες υπό τον 


Γ.Δ. Το Γραφείο Παραρτημάτων παρέχει κάθε συνδρομή για τη διευκό¬ 
λυνση της λειτουργίας και του έργου των Παραρτημάτων. 

2. Για την λειτουργία των Παραρτημάτων τηρούνται οι αποφάσεις 
και οδηγίες του Γ.Δ. και οι αποφάσεις του Δ.Σ. κατά τα οριζόμενα στον 
Κανονισμό Εκτέλεσης έργων. 

3. Κατά την εκτέλεση των ερευνητικών εργασιών στην περιοχή ευθύ¬ 
νης κάθε Παραρτήματος ο Προϊστάμενος του Παραρτήματος και οι 
υπεύθυνοι των έργων συνεργάζονται απαραίτητα με τις καθ’ ύλην αρμό¬ 
διες Δ/νσεις και Υπηρεσίες του ΙΓΜΕ, ώστε να επιτυγχάνεται ο συντονι¬ 
σμός των εργασιών και η βελτιστοποίηση των αποτελεσμάτων των έρ¬ 
γων, ενώ ο ετήσιος Προγραμματισμός της δραστηριότητας των Παραρ¬ 
τημάτων γίνεται με την συνεργασία των καθ’ ύλην αρμοδίων κεντρικών 
υπηρεσιών του ΙΓΜΕ, σύμφωνα με τα οριζόμενα από τις σχετικές Εγκυ¬ 
κλίους. 

Άρθρο 16 

Προϊστάμενοι Υπηρεσιακών Μονάδων 

1. Προϊστάμενοι των Τομέων και Δ/νσεων του ΙΜΓΕ ορίζονται με 
απόφαση του Δ.Σ. έπειτα από εισήγηση του Γ.Δ. μόνιμοι υπάλληλοι του 
κλάδου Λ. 

2. Προϊστάμενος της Νομικής Υπηρεσίας είναι ο Νομικός Σύμβουλος 
του ΙΓΜΕ. 

3. Προϊστάμενος της Δ/νσης Γωνμοδοτήσεων και Ελέγχου Μεταλ¬ 
λείων ορίζεται υπάλληλος του κλάδου Ατ με απόφαση του Δ.Σ. που 
εγκρίνεται από τον Υπουργό Βιομηχανίας Ενέργειας Τεχνολογίας. 

Άρθρο 17 

> Τοποθέτηση του Προσωπικού, Αρμοδιότητες 

1. Η τοποθέτηση του Προσωπικού στις υπηρεσιακές μονάδες του 
ΙΓΜΕ γίνεται με απόφαση του Γ.Δ. βάσει: 

(α) των υπηρεσιακών αναγκών 

(β) των τυπικών και ουσιαστικών προσόντων 

(γ) της ειδικότητας του υπαλλήλου 

2. Επίσης, θέματα συνδεόμενα με τις αρμοδιότητες, την εξειδίκευση 
του ερευνητικού αντικειμένου και γενικότερα τη λειτουργία των υπηρε¬ 
σιακών μονάδων ρυθμίζονται με σχετικές Εγκυκλίους και Αποφάσεις 
του Γ.Δ. 

Άρθρο 18 
Γενικές Διατάξεις 

1. Αναθεώρηση ή τροποποίηση των διατάξεων του παρόντος Κανονι¬ 
σμού είναι δυνατή με πρόταση του Δ.Σ. (σύμφωνα με εισήγηση του Γ.Δ.) 
που εγκρίνεται με απόφαση του Υπουργού Β.Ε.Τ. 

2. Η ισχύς του παρόντος Κανονισμού αρχίζει από της δημοσίευσης 
αυτού στην Εφημερίδα της Κυβερνήσεως. 

Αθήνα, 1 Ιουλίου 1991 

Ο ΥΠΟΥΡΓΟΣ 

ΣΤΑΥΡΟΣ ΔΗΜΑΣ 

ΕΘΝΙΚΟ ΤΥΠΟΓΡΑΦΕΙ 


) 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καηοδιστρΐου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΙ.ΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Καηοδιστρΐου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταρείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 




ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» » 

» 

Β’ 

» 

19.000 

Υ) 

» » 

» 

Γ' 

» 

6.000 

δ) 

» » 

» 

Δ' 

» 

18.000 

ε) 

» » 

» 

Αναπτυξιακών Πράξεων 

» 

12.000 

στ) 

» » 

» 

Ν.Π.Δ.Δ. 

» 

6.000 

ζ) 

» » 

» 

ΠΑΡΑΡΤΗΜΑ 

» 

3.000 

η) 

» » 

» 

Δελτ. Εμπ.& Βιομ. Ιδ. 

» 

6.000 

θ) 

» » 

» 

Αν. Ειδικού Δικαστηρίου 

» 

1.500 

0 

» » 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















